Urrutiko Hezkuntzarako Unibertsitate Nazionala

Urrutiko Hezkuntzarako Unibertsitate Nazionala (UHUN;  edo UNED) Espainiako unibertsitate bat da, 1973an hasi zelarik hezkuntza lanetan. Bertaratu beharrik gabe ikasgaiak burutzeko aukera eskaintzen du, Internet eta ikus-entzunezkoen bitartez.

Ezaugarriak 
Goi mailako ikasketak egiteko aukera eskaintzen du, eskoletara joateko beharrik gabe. Erakunde honen helburua hezkuntza eta ikerkuntza bitarteko desberdinen bidez aurreratzea eta hedatzea da: besteak beste, irrati eta telebista programen bidez, material didaktikoen bidez, posta bidezko ikastaroen bidez eta bitarteko informatikoen bidez. Urrutiko Hezkuntzarako Unibertsitatea 1973. urtean sortu zen. Madrilen du egoitza nagusia, baina Espainiako estatuko lurralde osoan ditu adarrak. Hiru irakasbide nagusi erabiltzen ditu: ikasleari ikastetxean bertan eskaintzen zaion tutoretza, irakaskuntza eta aholkularitza sistema; ikus-entzunezko bitartekoak (irratia eta telebista gehienbat), gai jakinei buruzko eskolak eta erreportajeak eskaintzen dituztenak; eta hitzaldi sistema, ikastetxean bertan edo bideo bitartez jaso daitekeena. Azkenik, Unibertsitateak berak bere unitate didaktikoak argitaratzen ditu.

UHUNi atxikitako Euskal Herriko ikastetxeak 

Euskal Herrian UHUNi atxikitako unibertsitate ikastetxeak ondoko hauek dira:

 Bergarako UHUN: UHUNi atxikitako Gipuzkoako ikastetxeak Bergarako Errege Mintegian du egoitza, Martin Agirre Deunaren plazan.
 Bizkaiko UHUN: UHUNi atxikitako Bizkaiko ikastetxeak Portugaleten du egoitza.
 Gasteizko UHUN: 1974an sortu zen, eta Gasteizko Pedro Asua kalean kokaturik dago.
 Iruñeko UHUN: UHUNi atxikitako Iruñeko ikastetxeak Sadarren du egoitza.
 Tuterako UHUN: UHUNi atxikitako Tuterako ikastetxeak San Adriango markesaren jauregian du egoitza.

Erreferentziak

Kanpo estekak 
   UNED-Bergara
  UNED-Bizkaia
  UNED-Gasteiz
  UNED-Iruñea